**Paks Városi Teremlabdarúgó**

**Bajnokság 2016.**

**VERSENYKIÍRÁS**

**1./ A bajnokság célja:**

Biztosítani a sportolási és játéklehetőséget az amatőr kispályás labdarúgó csapatok részére. Szórakozási lehetőség megteremtése a sportágat szeretők számára.

**2./ A torna rendezője:** Paksi Sportegyesület

Versenybizottság Elnöke: Rostané Katona Katalin

Versenybizottság Tag: Makai János

Tinnyei Sándor

**3./ Mérkőzések helye és ideje:**

ESZI Sportcsarnok Paks, Zsíros köz

A terem kihasználtsága és sorsolás szerint: 2016. 01. 02.-től (hétvégenként, a terem kihasználtsága szerint - 9 és 19 óra között); csapatlétszámtól függően várhatóan 2016. 03.19.-ig.

**4./ A bajnokság részvételi feltételei:**

4.1./ A nevezési díj 75.000,- Ft/csapat, azaz hetvenötezer forint (melyből 65.000,- Ft nevezési díj, 10.000,- Ft kaució) befizetése a Paksi Sportegyesület bankszámlájára utalással (11992206-07500714), vagy pénztárába munkaidőben személyesen (legkésőbb 2015. 12. 11-én 12.00 óráig) lehet. A befizetés tényét az átutalási szelvény másolatával, vagy a pénztári befizetést igazoló dokumentummal kötelesek az első játéknapon igazolni a csapatok.

4.2./ A kaucióként letétbe helyezett 10 000,- Ft-ot minden csapat a feltételek teljesülése esetén a bajnokság végeztével visszakapja legkésőbb 2016. 04. 30-ig a Paksi Sportegyesület pénztárában. A kaució a csapat számára elveszik, ha a csapat bármely kisorsolt mérkőzésére nem áll ki. A kaució ¼ részben elveszik, ha a csapat bármely kisorsolt mérkőzését nem teljes létszámmal kezdi.

**4.3./ A kitöltött és aláírt nevezési dokumentumokat, azok mellékleteit legkésőbb 2015. 12.08.-án 16.30 óráig kell eljuttatni e-mailben a** **rostakata78@gmail.com** **címre, vagy személyesen a Paksi Sportegyesület Fehérvári út 29. szám alatti irodájába.**

4.4./ A nevezés akkor érvényes, ha a csapat minden tagja aláírásával elfogadja a kiírás feltételeit.

4.5./ Csapatvezetői megbeszélés: 2015. december 8-án 16.30-kor a Paksi Sportegyesület székházában.

**5./ Játékjogosultság:**

5.1./ A csapat amatőr, játékengedéllyel nem rendelkező, 16 éven felüli magyar állampolgárságú személyt nevezhet. Csapatonként lehetőség van **4 fő** nevezésére, aki(k) a **2015-16. évi labdarúgó bajnokságban játékjogosultsággal rendelkezik megyei I. osztályig. Nem minősül igazolt játékosnak, aki játékjogosultsággal rendelkezik ugyan megyei I. osztályig, de egyetlen egyszer sem lépett pályára sem a bajnoki, sem Magyar Kupa mérkőzésen.**

Megyei III.-ban játékjogosultsággal rendelkező személy nem számít igazoltnak.

5.2./ A nevezni kívánó csapat a „Nevezési lap” nyomtatványt és a nevezési dokumentum 1. és 2. sz. mellékletét (Névjegyzék, Nyilatkozat) kitöltve, minden játékos és a csapatvezető által aláírva köteles legkésőbb 2015. 12.08. 16.30 óráig eljuttatni a megadott elérhetőségek valamelyikére. A nevezésként leadott névjegyzéken meg kell jelölni a játékos neve mellett az **”igazolt játékos”** minősítést.

5.3./ Nevezhető minimum 8, maximum 18 fő. A nevezési lap 1. sz. mellékletébe beírt személy a későbbiekben nem cserélhető. A mérkőzés jegyzőkönyvébe csak olyan személy kerülhet, aki a nevezési lapon (is) szerepel, aláírásával elfogadja a kiírás feltételeit! Egy játékos a bajnokságban csak egyazon csapatban szerepelhet. A játékjogosultság megsértése 5 pont levonással jár mérkőzésenként!

5.4./ Ha a bajnokság során egy csapat játékosai közül ötödik (vagy további) szerzett **„igazolt játékos”** minősítést, úgy, ezen játékos(ok) jelen bajnokság hátralévő mérkőzésein elvesztik játékjogosultságukat!

5.5./ Különleges, alaposan indokolt esetben a Versenybizottság engedélyezheti további játékos csatlakozását a csapathoz.

**6./ Díjazás:**

6.1./ Csapatdíjak:

A zárónapon a felsőház 1-3. helyén végzett csapatok tárgy és oklevéldíjazásban részesülnek.

Az alsóház 1. helyén végzett csapat tárgy, az 1-3. helyen végzett csapatok oklevéldíjazásban részesülnek.

6.2./ Egyéni díjak: A díjazottak a felsőházi csapatokból kerülnek ki.

A bajnokság **gólkirály**a serlegdíjazásban részesül.

Ha kettő vagy több labdarúgó ér el azonos számú találatot, akkor az előrébb végző csapat játékosa a díjazott. A mennyiben egy csapatból kerül ki a két játékos, az a győztes, aki előbb elérte a gólok számát.

A bajnokság **legjobb játékos**a serlegdíjazásban részesül. A csapatok szavazatai alapján kerül meghatározásra.

A bajnokság **legjobb kapus**a serlegdíjazásban részesül. A csapatok szavazatai alapján kerül meghatározásra.

**7./ Egyéb rendelkezések:**

7.1./ A nevezett csapat valamennyi sportvezetője, játékosa, edzője köteles olyan magatartást tanúsítani és tanúsíttatni a sportrendezvény ideje alatt – beleértve a mérkőzéssel kapcsolatos nyilatkozatokat is – mely a labdarúgó sportág és a szervezők jó hírnevét szolgálja. A játékvezetői jelentés alapján büntetéssel, pontlevonással sújthatja, a csapatot a Versenybizottság.

7.2./ Minden csapat játékosai egészségükért és testi épségükért saját felelősségükre játszhatnak.

7.3./ Minden játékos a játékvezető által engedélyezett felszerelésben léphet pályára!

**8./ Versenyszabályok:**

8.1./ Mérkőzések játékideje 2 x 20 perc; félidők közötti idő 5 perc; várakozási idő 5 perc.

8.2./ Mérkőzésenként kettő játékvezető működik. A mérkőzés megkezdése előtt – egyeztetve a nevezési listát és mezszámokat – a jegyzőkönyvet mindkét csapatvezető köteles kitölteni és aláírni.

8.3./ Ha egy csapat kettő alkalommal távol marad (ill. nem tud kiállni) a kisorsolt mérkőzésről, a bajnokságból töröljük, addig elért eredményeit megsemmisítjük.

8.4./ Mérkőzéseken kézi vagy gépi időmérés van: minden mérkőzés rendes játékideje, illetve a hosszabbítás a dudaszó vagy sípszó pillanatában befejeződik.

8.5./ A sorsolás alapján pályaválasztó csapat választ mezszínt, a másik csapat köteles kétféle szerelésről (megkülönböztető) gondoskodni.

8.6./ Óvás benyújtása a mérkőzést követő első munkanap 16:00-ig írásban lehetséges – 5.000,- Ft óvási díj PSE irodán pénztárba történő befizetése mellett – a kiadott nyomtatványon, bármelyik versenybizottsági tagnál. Bárminemű óvás és fegyelmi ügyben a Versenybizottság dönt. Lehetőség szerint az óvást jelentsék be a játékvezetőnek és annak ténye kerüljön a jegyzőkönyvbe.

**9./ Lebonyolítás módja:**

9.1./ **Az alapszakasz:** A bajnokság első felében, sorsolás alapján minden csapat játszik minden másik csapattal, körmérkőzés szerűen.

|  |
| --- |
| 9.2./ Az alapszakasz sorrendje azonos pontszám esetén az alábbiak szerint kerül meghatározása: * 1. a bajnokságban elért több győzelem;
 |
| * 2. a bajnoki mérkőzések gólkülönbsége;
 |
| * 3. a bajnoki mérkőzéseken rúgott több gól;
 |
| * 4. az egymás ellen játszott mérkőzés pontkülönbsége;
 |
| * 5. az egymás ellen játszott mérkőzés gólkülönbsége;
 |
| * 6. sorsolás.
 |

9.3./ **A rájátszás:** Az alapszakaszban elért helyezések alapján, a csapatok első fele (a-d) a **felsőházba**, a második fele (e-g) az **alsóházba** kerül. Itt jutalompontokkal indulnak a csapatok (1. hely-12, 2. hely-11, ...12. hely-1 pont). Két csoportban körmérkőzésekkel folytatódik a bajnokság. A csoportokon belüli átvándorlás nem lehetséges.

|  |
| --- |
| 9.4./ A rájátszásban a csapatok sorrendje azonos pontszám esetén az alábbiak szerint kerül meghatározása mindkét házban: * 1. a rájátszásban elért több győzelem;
 |
| * 2. a rájátszás mérkőzéseinek gólkülönbsége;
 |
| * 3. a rájátszás mérkőzésein rúgott több gól;
 |
| * 4. az egymás ellen játszott mérkőzés pontkülönbsége;
 |
| * 5. az egymás ellen játszott mérkőzés gólkülönbsége;
 |
| * 6. az alapszakaszban elért helyezés.
 |

.9.5./ Paks város **Bajnoka** a felsőház győztese.

**10./ Játékszabályok:**

10.1./ A labdát a hatoson belülről, annak talaját legalább egyszer érintve hozhatják játékba *(a kapus akár kézzel, akár lábbal)*. A labda akkor kerül játékba, ha közvetlenül elhagyta a büntetőterületet.

10.2./A oldalról dobással és rúgással lehet játékba hozni a labdát (az oldalvonalról, vagy azon kívül, ~50cm-ről). Az ellenfél játékosa ilyenkor, 2m távolságot köteles tartani.

10.3./ **A becsúszó szerelés minden esetben szabálytalan!** A szabálytalanság a vétkes játékos kiállítását vonhatja maga után. A fegyelmezés mértéke függ az eset súlyosságától.

10.4./ A mennyezetet érintő labda esetén, a játékot a „vétlen” csapat folytathatja bedobással, a mennyezethez érés pontjához legközelebbi oldalvonaltól.

10.5./ A játékvezetők a sárga és piros lapokat használnak

**A sárga lap:** figyelmeztetést jelent.

**A kisbüntetés mértéke 2 perc:** Ezt a játékvezetők feltartott kézzel jelzik a játékosnak. Ilyenkor az óra megáll.

**Piros lap:** Végleges kiállítás, ami után 2 perc múltán 1 fővel kiegészülhet a csapat.

**A végleg kiállított játékosnak az öltözőbe kell mennie, és a következő mérkőzésen automatikusan nem szerepelhet**! Esetleges, további eltiltásról a versenybizottság dönt.

A 2 percre kiállított játékos az időmérő asztalnál elhelyezett padon tölti le büntetését, s az időmérők jelzik a büntetés leteltét.

Aki a mérkőzésen, háromszor kap kisbüntetést, piros lappal végleg kiáll.

10.6./ A mérkőzés akkor kezdhető, ha csapatonként, 4 fő jelen van. Amennyiben egy csapat, játékra alkalmas létszáma 4 fő alá csökken, a mérkőzést be kell szüntetni.

Ekkor, a Versenybizottság döntése alapján, az ellenfél csapata nyeri a mérkőzést 3-0 gólkülönbséggel, ha vesztésre, vagy döntetlenre állt. Egyébként a pályán lévő eredmény kerül a jegyzőkönyvbe.

10.7./ **Szabadrúgásnál a sorfal távolsága 5m.**

10.8./ Fentiekben nem szabályozott esetekben a nagypályás szabályok, ill. a MLSZ verseny-, játék- és fegyelmi szabályzata érvényesek.

10.9./ A mérkőzéseken kézilabda kapukat alkalmazunk, a büntetőterület a hatos vonal és a saját alapvonallal határolt terület. A büntetőrúgást a hetes vonalról kell elvégezni.

10.10./ A cserejátékosok a saját alapvonaluk mögött foglalnak helyet, csere is csak a saját alapvonalnál történhet. **(Kivételt képez, ha sérülés esetén a játékos nem képes a saját alapvonalához menni. Ez esetben a cserejátékos csak a játékvezető engedélyével léphet pályára!)**

10.11./ A cserejátékosok és vezető(k) is a játékvezető fegyelmi hatáskörébe tartoznak! Szabálytalan csere 2 perces kiállítást von maga után!

Paks, 2015. december 8.

 Rostané Katona Katalin

versenybizottság elnöke